CELEX: 62009CB0353
Language: ro
Date: 2011-02-15 00:00:00
Title: Cauza C-353/09 P: Ordonanța Curții (Camera a cincea) din 15 februarie 2011 — Perfetti Van Melle SpA/Oficiul pentru Armonizare în cadrul Pieței Interne (mărci, desene și modele industriale), Cloetta AB, succesor în drepturi al Cloetta Fazer AB [Recurs — Marcă comunitară — Regulamentul (CE) nr. 40/94 — Articolul 8 alineatul (1) litera (b) — Procedură de declarare a nulității — Marca comunitară verbală CENTER SHOCK — Marca națională verbală anterioară CENTER — Examinarea riscului de confuzie]

27.8.2011   
            
            
               RO
            
            
               Jurnalul Oficial al Uniunii Europene
            
            
               C 252/6
            
         Ordonanța Curții (Camera a cincea) din 15 februarie 2011 — Perfetti Van Melle SpA/Oficiul pentru Armonizare în cadrul Pieței Interne (mărci, desene și modele industriale), Cloetta AB, succesor în drepturi al Cloetta Fazer AB
   (Cauza C-353/09 P) (1)
   
   (Recurs - Marcă comunitară - Regulamentul (CE) nr. 40/94 - Articolul 8 alineatul (1) litera (b) - Procedură de declarare a nulității - Marca comunitară verbală CENTER SHOCK - Marca națională verbală anterioară CENTER - Examinarea riscului de confuzie)
   2011/C 252/09
   Limba de procedură: engleza
   
      Părțile
   
   
      Reclamantă: Perfetti Van Melle SpA (reprezentanți: P. Perani și P. Pozzi, avocați)
   
      Celelalte părți în proces: Oficiul pentru Armonizare în cadrul Pieței Interne (mărci, desene și modele industriale) (reprezentant: J. Novais Gonçalves, agent), Cloetta AB, succesor în drepturi al Cloetta Fazer AB (reprezentanți: M. Fammler, Advocate, M. Treis, R. Niebel și E. M. Strobel, avocați)
   
      Obiectul
   
   Recurs declarat împotriva Hotărârii Tribunalului de Primă Instanță (Camera a opta) din 1 iulie 2009, Perfetti Van Melle/OAPI — Cloetta Fazer (T-16/08), prin care Tribunalul a respins acțiunea în anulare formulată de titularul mărcii verbale comunitare „CENTER SHOCK”, pentru produse din clasa 30, împotriva Deciziei R 149/2006-4 a Camerei a patra de recurs a Oficiului pentru Armonizare în cadrul Pieței Interne (OAPI), din 7 noiembrie 2007, prin care s-a respins calea de atac introdusă împotriva deciziei diviziei de anulare prin care s-a admis cererea de declarare a nulității mărcii menționate introdusă de titularul mărcilor verbale naționale anterioare „CENTER” și „CLOETTA CENTER” pentru produse, inter alia, din clasa 30 — Încălcarea articolului 8 alineatul (1) litera (b) din Regulamentul (CE) nr. 40/94
   
      Dispozitivul
   
   
               1.
            
            
               Respinge recursul.
            
         
               2.
            
            
               Obligă Perfetti Van Melle SpA la plata cheltuielilor de judecată.
            
         
      (1)  JO C 267, 7.11.2009.